Hajar Aswad

Hajar Aswad 250pxHajar Aswad anu dibingkai ku pérak di juru Ka'bah. Ngaran Arab  (al-Ḥajar al-Aswad) Hartosna Batu Hideung Lokasi Juru Wétan-Kidul Ka'bah Fungsi Titik awal sarta ahir Thawaf

Hajar Aswad (Ar. الحجر الأسود) nu hartina Batu Hideung nyaéta hiji batu anu ceuk tradisi Islam diaku ku para Muslim salaku titinggal Nabi Ibrahim, sarta jauhna titinggal Nabi Adam. Ieu batu diperenahkeun di juru wétan Ka'bah, kabuyutan kuna kiblatna solat Muslim, di tengah-tengah Masjidil Haram di Mekah, Arab Saudi. Diaméter ieu batu k.l. 30 cm, diperenahkeun 1,5 m luhureun taneuh . Dina jaman panengah, ieu batu beulah, ku kituna kiwari dipigura (maké pérak).

Dina prakprakan Haji, jamaah disunatkeun nyium Hajar Aswad, sakumaha anu dicontokeun ku Nabi Muhammad. Mun teu kahontal, jamaah cukup ku nunjuk dina unggal kuriling anu tujuh (towaf).

 Asal-usul 
 Jihat Islam 

Numutkeun tradisi Islam, Hajar Aswad anu tadina bodas nyacas ragrag ti Sawarga jaman Adam jeung Hawa. Tina bodas nyacas jadi hideung téh ku sabab nyerep dosa mangtaun-taunShaykh Tabarsi, Tafsir, vol. 1, pp. 460, 468. Quoted in translation by Francis E. Peters, Muhammad and the Origins of Islam, p. 5. SUNY Press, 1994. ISBN 0791418766. Ieu batu lajeng kapendak ku Nabi Ibrahim nalika kuriak ngabangun deui Ka'bah, dianteurkeun ku Malaikat JibrilCyril Glasse, New Encyclopedia of Islam, p. 245. Rowman Altamira, 2001. ISBN 0759101906.

Taun 602, mangsa Muhammad can diangkat jadi nabi, Ka'bah diropéa deui ku suku-suku di Mekah. Ku kituna, Hajar Aswad dipindahkeun  heula ka tempat nu aman. Dina Shiroh Rosululloh karya Ibnu Ishaq, dicaritakeun yén para pupuhu suku maséakeun saha nu pantes méré nahkeun deui Hajar Aswad kana Ka'bah. Muhammad anu dipercaya kajujuranana ku sakur suku-suku Mekah, dipénta néang jalan tengah pikeun mutuskeun ieu perkara. Pamanggih anjeunna anu basajan lajeng ditarima ku para pupuhu suku. Prakprakanana, Muhammad muka sarta ngamparkeun sorbanna, méré nahkeun Hajar Aswad luhureunana, sarta para pupuhu suku babarengan ngagotong éta sorban ka tempat rék diperenahkeunana Hajar Aswad. Sanggeus kitu, Muhammad kuanjeun ngangkat éta batu kana témbok di juru Ka'bah pp. 84-87  .

 Jihat séjén 
Budaya Semit di Wétan Tengah boga tradisi ngagunakeun batu ahéng pikeun nyirian kabuyutan/tempat suci, pénoména nu kapanggih dina Bibel Yahudi jeung Qur'an.

Grunebaum, dina Classical Islam, nyebutkeun yén Ka'bah téh pangjugjugan jarah ti saméméh Islam nu bentuk aslina ukur wangunan batu. Tapi wangunan modél Ka'bah di Arab téh teu ukur hiji. Di kota Ghaiman, Arab kidul aya "Batu beureum". Aya ogé "batu bodas" di 'Abalat (deukeut kota Tabala, kidul Mekah). Intina, jaman bihari aya tradisi muja batu, gunung, formasi cadas, atawa tutuwuhan anu bentukna teu galib"Grunebaum, p. 24.

Pasipatan fisik Hajar Aswad munggaran dipedar abad ka-19 jeung awal abad ka-20 ku urang Éropah nu ngumbara ka Arab. Johann Ludwig Burckhardt, urang Swiss nu ngumbara ka Mekah taun 1815-an medar Hajar Aswad dina bukuna Travels in Arabia (1829):

Visiting the Kaaba in 1853, Sir Richard Francis Burton nu nganjang ka Ka'bah taun 1853 nyaritakeun:

 Ritual Thawaf 
Nyium Hajar Aswad mangrupikeun sunnah anu kacida dipikaasihna ku Nabi Muhammad saw.Syeikh Muhammad bin Shaleh al-Utsaimin, Yang Disenangi Nabi saw. dan Yang Tak Disenangi Nabi saw., (Jakarta: Pustaka al-Kautsar, 2005), kaca 425. URL Digital, diaksés 3 Pébruari 2026. Jamaah disunnahkeun pikeun:
 Istilam: Ngusap atanapi nyium Hajar Aswad upami kaayaanna ngamungkinkeun.
 Isyarat: Upami pinuh sarta teu tiasa nyium, jamaah cukup masihan isyarat ku dampal leungeun bari ngucapkeun "Bismillahi Allahu Akbar".H. Bobby Herwibowo & Indriya R. Dani, Panduan Pintar Manasik Haji dan Umrah, (Jakarta: WahyuMedia, 2013), kaca 36. URL Digital, diaksés 3 Pébruari 2026.

 Catetan 

 Rujukan 
Black Stone. Disalin 30 Oktober 2008.
 Grunebaum, G. E. von (1970). Classical Islam: A History 600 A.D. - 1258 A.D.. Aldine Publishing Company. ISBN 202-15016-X
 Sheikh Safi-ur-Rahman al-Mubarkpuri (2002). Ar-Raheeq Al-Makhtum (The Séaled Nectar): Biography of the Prophet. Dar-us-Salam Publications. ISBN 1591440718.
 Elliott, Jeri (1992). Your Door to Arabia. ISBN 0-473-01546-3.
 Mohamed, Mamdouh N. (1996). Hajj to Umrah: From A to Z. Amana Publications. ISBN 0-915957-54-X.
 Time-Life Books (1988). Time Frame AD 600-800: The March of Islam, ISBN 0-8094-6420-9.

 Tumbu kaluar 

Do Muslims Worship The Black Stone of the Ka’abah?
Picture of the Black Stone
Information about the Kaaba and viewpoints regarding the status of the Black Stone 
General information about the Kaaba and the Black Stone
Reflections from the Hajj, by S. Khan and A. Zahoor

Kategori:Jarah Islam
Kategori:Mekah
Kategori:Haji